**Қош келдің жаңа жыл!**

**Кейіпкелер:** Ханышайм, Гном1, Гном2, Гном Әтеш, Қасқыр, Аяз ата, Ақшақар.

**Музыка:** Балалар ортада

**Қарға:** Тыңдаңыздар, тыңдаңыздар! Аяз атадан хат келді, хат келді.

Асығамын деп жүріп

Сыйлықтарды шашып алдым.

Бұтаққа мен қабымды

Іліп алып, тесіп алдым.

Сыйлықтарды жинағанша

Сендерге мен достарымды

Жіберемін асыға.

**Гном 2:** Ой, қандай әдемі шырша!

**Гном:** Балалар менің ән салғым келіп тұр.

**Гном 2:** Барлығымыз бірге шеңберге тұрып шыршаны айналып ән айтайық.

**Гном 1:** Иә, иә шеңберге тұрайық.

**Ән:** « Жаңа жыл »

**Би**: 4 сынып

**Ойын:** Қимыл арқылы жан -жануарларды бейнелеу

**Ән:** Дилара Жібек «Шырша әні»

**Қасқыр:** Аяғын тарсылдатып тұрады

**Гном 1:** Ой, бұл не? Не болып қалды?

**Гном 2:** Бұл қасқыр ғой әтешті қуып жүрген. Әтешті құтқарайық достар.

(Қасқыр әтешті айналып қуады)

**Әтеш:** Ой, жүрегім аузыма тығылды ғой.

Рахмет сендерге достар мені құтқарғандарыңа. Мен қайда түстім! Мұнда не болып жатыр. Не деген көпсіңдер! Бәрің әдемі болып киініп алыпсыңдар.

**Гном 1:** Сен бізді Аяз ата Ақшақардың шақыруымен жаңа жылды қарсы алуға жиналғанымызды білмейсің бе?

**Әтеш:** Ой, қорыққанымнан жаңа жылдың келе жатқанын ұмытып кетіппін ғой. О, менің басқада достарым қонақ болып келіпті ғой!

Неткен әдемі шырша! Көптен күткен мерекемізде келіп жетті.

Сәлем шырша қандай әдемісің. Қарасаң көзің тоймайды.

**Гном 1:** Қане, балалар, шыршамызға ән шырқап берейік.

**Әтеш:** Кеттік, кеттік достар. Көптен күткен мерекеде қарап тұрмай ән салайық.

**Ән:** « Тамаша »

**Әтеш:** Ой, анда алыста кім келе жатыр.

**Гном 1:** Сен көрмейсің бе? Бұл бұл Ханышайым ғой!

**Ханышайым:**

Ханышайыммын мен достарға келгенмін

Мен бұл сәтті өте өте көп күткенмін

Мен ханышайым, мені бәрі күтуде,

Жіберіп еді шақыруын, Ақшақар

Қайтаруға болмайды екен шақыруын достардың. Ойланбастан шешімімді қабылдадым сол сәтте – ақ. Мен Ханышайым, сіздерді көруге асығып жаңа жылдық мерекеге жол тарттым.

**Гном 1:** Сәлем! Саған да Аяз Ата мен Ақшақар жаңа жылға шақыру жіберді ме?

**Ханышайым:** Иә, иә менде жедел хат алдым. Аяз ата мен Ақшақардың өздері қайда? Мен олар осында екен деп ойласам.

**Әтеш:** Жоқ, олар әлі келген жоқ. Олар қайда екенін білмейміз.

**Ханышайым:** (телефон шалу)

Қазір Аяз ата мен Ақшақардың қайда екенін білейік. Мен қазір оларға телефон соғайын.

**Ханышайм:** Алло, Аяз Ата! Қайдасың сен? Хи, хи сен қояндарды құтқарып жүрсің бе? Қасқыр құтқарып жатыр ма? Бізде бәрі жақсы уайымдама. Түсінікті жақында келесің бе?

**Гном:** Ханышайым! Аяз ата мен Ақшақар қашан келеді?

**Ханышайым:** Жақында, жақында. Ал әзірге Аяз ата мен Ақшақар келгенше сендермен бір ойын ойнайық.

**Ойын:** Сұраққа жауап беру «Шар жару»

**Қасыр қайта келеді**

**Гном 1:** Балалар қараңдар! Мына сұр қасқыр қайта оралды.

**Гном 2:** Қасқыр, қасқыр тағыда келе жатыр.

**Қасқыр:** Ал, аман есен жүрсіңдер ме?

**Ханышайым:** Сен де амансың ба?

**Қасқыр:** Тойлап жатырсыңдар ма? Мені шақыруға ұмытып кеткен жоқсың ба? Қараңдар! Менің қолымда не бар? (Қапты көрсету)

Мен Аяз атаның сиқырлы сый қапшығын ұрлап алдым. Енді бәрің сыйлықсыз қаласыңдар.

**Әтеш:** Иә, иә біз сенің жаман қылықтарыңды көрдік. Саған мұнда орын жоқ. Бұл мерекеде тек қана, тәртіпті, ақылды балалар ғана.

**Ханышайым:** Кәнекей, қасқыр балалардың сыйлықтарын қайтар. Қәне, балалар бәріміз бірге бір дауыспен «қасқыр сыйлықтарды қайтар» деп айқайлайды.

**Қасқыр:** Тыныш! Тыныш! Айғайламаңдар. Жарайды, ойланам. Егер менің жұмбақтарымды шешсеңдер сый қапшықты қайтарам.

Бәрің менің жұмбақтарымды тыңдаңдар.

Қанаты жоқ, ұшады,

Аяғы жоқ, келеді (Боран)

Қолы жоқ, сурет салады,

Тісі жоқ, тістеп алады.(Аяз)

Сатайын десем ауыр кілем,

Сатпайын десем тәуір кілем. (Жер)

Қалқиып ұзын құлағы,

Елеңдеп қорқып тұрады.(Қоян)

Қыста ғана болады,

Ұстасаң қолың тоңады. (Қар)

Терезеге қонады,

Әсем ою ояды. (Қырау)

Тікен, тікен тік пісте.

Қысы жазы бір түсте. (Шырша)

**Ханышайым:** Тағы жұмбақтарың бар ма?Неге үндемейсің? Әлде жұмбақтарын бітіп қалды ма?

**Қасқыр:** (ашулы) Бәрібір сый қапшығын сендерге бермеймін.

**Ханышайым:** Біздің сыйлықтарымызды бер.

(Аяз Ата мен Ақшақарды шақыру)

Ой келдіңіздер ғой әзер дегенде.

**Аяз Ата:**

Аяулы аналарға, ардақта ұл қыздарға

Бүлдіршін балаларға бір сәлем!

Қандай әсем жырларың

Асау желмен жарысқан

Аталарың сендерге

Шаршап келді алыстан!

Орман, тоғайды басып

Сендерге асып келем

Менің кішентай достарым!

Жаңа жылдарыңмен құттықтаймыз. Бақыт, қуаныш тілеймін.

**Ақшақар:** Сәлеметсіңдер ме балалар! қандай көп жиналғансыңдар? Бізді мұнда күткендеріңе қарағанда күшті мерекені тойлап жатқан сияқтысыңдар.

Бұл мереке қалай аталады екен? (Жаңа жыл)

**Ханышайым:** Аяз ата Ақшақар қасқыр біздің сыйлықтарымызды бермей жатыр. Біз қасқырдың барлық жұмбақтарын шештік.

**Аяз Ата:** Ах, сен тентек. Сен мұнда не бүлдірдің? Мен қояндарды сенен құтқарып жүрсем, сен менің қабымды ұрлап кеттің бе? Қазір мен сені қатырып тастаймын.

**Ақшақар:** Жоқ, Аяз ата сен мейірімдісің ғой қатырмашы.

**Аяз Ата:** Мен расында қаттырақ кетіппін. Жарайды, қорықпа. Сен неге онда тығылып тұрсың? Шық бері.

**Қасқыр:** Аяз ата менің достарым жоқ қой.

**Аяз Ата:** Сен көп жамандық жасайсың, сондықтан сенің достарың жоқ.

**Ақшақар:** Сен жақсы іс жасасаң сенде көп достар пайда болушы еді.

**Қасқыр:** Жақсы іс!!! Міне, сый қапшығын аяз атаға қайтарып берейін.

**Аяз Ата:** Жарайсың, Жарайсың! Сенен мұндайды күтпеп едім.

**Ақшақар:** Аяз ата, балалар мүмкін қасқырға біздің мерекеге қалуға рұқсат берерміз.

**Аяз Ата:** Ал, сен бізбен бірге мерекеге қалғың келе ме? Мүмкін достар табасың.

**Қасқыр:** (қуанып) Иә, әрине. Мүмкін жақсы достар табамын.

**Аяз Ата:** Сен Ақшақарға рахмет айт. Егер ол болмаса .....

**Ақшақар:** Балалар, қараңдаршы қандай әдемі шырша!Неге оның шамдары жанбайды.

**Аяз Ата:** Иә, иә шыршаларың неткен әдемі! Неге шамдары жанбайды. Бұл мүмкін емес. Қане, балалар шыршаның шамдарын жағайық. Ол үшін үш рет қайталаңдар.

Қуант бізді таңырқат

Шамдарыңды жарқырат.

(шырша шамдары жанады.)

**Ақшақар:** Ой біздің шыршамыздың шамдары қандай көп. Бәріміз бірге шыршаға арнап ән айтайық.

**Ән: «**Достар**»**

**Гном 1:** Аяз ата біз достарымызбен сізге көп өлеңдердайындап келдік.

**Гном 2:** Иә, иә! Аяз Ата ......?

**Аяз Ата:** Жақсы, дөңгелене тұра қояйық. Мен сендердің жандарыңа барайын. Сендер тақпақтарыңды айтасыңдар.

**Дайындықтобы:** тақпақтар

**1 сынып** «би»

**Аяз Ата:** Әтеш неге мұңайып тұр? Жаңа жыл биыл тауық жылы.

**Қарға:** Біздің сүйікті тауық жылына тағы бір сыйлық жасасақ қайтеді.

**Ортаға:** 3 сынып «көрініс»

**Би:** 2 сынып

Ойын «Қар қағазын жинау »

**Әтеш:** Келді міне, Жаңа жыл ортамызға,

Құт береке әкелсін баршаңызға.

Аңсаған арманыңыз орындалып,

Өміріңіз бақыт пен толсын нұрға!

Жаңа жыл барлығыңа тек қана жаңа қуаныш, жаңа бақыт, жаңа табыс алып келсін.

**Би:** 4 сынып

**Аяз ата:** жарайсыңдар балалар! Сендер жақсы биледіңдер,ән айттыңдар, жұмбақтар шештіңдер. Бірақ Ақшақар екеміз жол жүруіміз керек. Қасқырдың да достары көп болады деп сенемін. Ең бастысы жақсылық жасауды ұмытпаңдар.

**Ақшақар:**

Жаңа жылда балалар,

Тек жақсылық көріңдер.

Жылау, ауру, жамандық

Қастарыңда болмасын.

Балалар міне қоштасатын да кез келді. Қош сау болыңдар.